armvectores/hyw_wikipedia_2023 huggingface dataset:
Սպիտակաւոր Եկեղեցի (Աշտարակ)

Սպիտակաւոր եկեղեցին, կը գտնուի ՀՀ Արագածոտնի մարզի Աշտարակ քաղաքին մէջ։ Կառուցուած է V-VI դդ, վերակառուցուած է՝ XIII -XIV դարերուն։ Միանաւ է, քառանկիւն եւ կամարաձեւ ծածկով։ Ներկայիս Սպիտակաւոր եկեղեցին անհատոյց, անժամկետ օգտագործման իրաւունքով տրամադրուած է Հայ Առաքելական եկեղեցիին։ Նախատեսուած է, որ ան ամբողջութեամբ կը վերականգնուի մինչեւ 2015-ի Սեպտեմբերը։


== Անուան ծագումը ==
Ըստ աւանդութեան, Աշտարակի մէջ ապրող երեք քոյրեր կը սիրահարուին Սարգիս անունով երիտասարդի մը։ Աւագ երկու քոյրերը կ՝ որոշեն իրենց զոհաբերել՝ կրտսերին երջանկութիւն պարգեւելու համար եւ ծիրանագոյն ու կարմիր զգեստ հագնելով իրենց կը նետեն անդնդախոր ձորը։ Այս լուրը իմանալով, փոքր քոյրը սպիտակ զգեստ հագնելով, նոյնպէս իրեն ձորը կը նետէ, իսկ Սարգիսը այս վիշտէն կը դառնայ ճգնաւոր։ Հետագային ձորի եզրին երեք եկեղեցիներ կը յայտնուին՝ Կարմրաւորը, Ծիրանաւորը եւ Սպիտակաւորը։


== Պատկերասրահ ==
Արտաւազդ Ծ. Վրդ. Գալէնտէրեան

Արտաւազդ Ծ. Վրդ. Գալէնտէրեան ծնած է Եէնիճէ (Պրուսա) 1876-ին։ 1901-ին, ձեռնադրուած է Վարդապետ։ 1902-1907 եղած է Փոխ Առաջնորդ Երզնկայի մէջ, յետոյ տեղապահ Եւդոկիոյ եւ ապա առաջնորդ Եդեսիոյ մինչեւ 1915։
Երկերը՝ Միութենական հարց եւ Շնորհալի, Սարսուռներ ձայնգր.։


== Աղբիւրներ ==
Յուշարձան 1919, Կ. Պոլիս, Օ. Արզուման 1919, էջ 86
Ուրուկուէյ

Ուրուկուէյ, պետութիւն Հարաւային Ամերիկայի մէջ։ Սահմանակից է հիւսիսէն Պրազիլին, արեւմուտքէն՝ Արժանթինին, իսկ հարաւէն եւ արեւելքէն ափերը կ'ողողեն Ատլանտեան ովկիանոսի եւ մասնաւորապէս Լա Փլաթայի ծոցի ջուրերը։


== Բնակչութիւն ==
Ուրուկուէյի բնակչութեան թիւը 3.44 միլիոն է, որոնցմէ 1.8 միլիոնը կ'ապրի երկրի ամենամեծ քաղաք Մոնթեվիտէոյի մէջ, որ նաեւ երկրի մայրաքաղաքն է։ Մոնթեվիտէոն կը զբաղեցնէ 176,000 քառակուսի քիլոմեթր տարածք։ Ուրուկուէյը երկրորդ ամենափոքր ազգութիւնն է Հարաւային Ամերիկայի մէջ (Suriname) Սուրինամէն կամ Սուրինեմէն առաջ։


== Քաղաքական կառուցուածք ==
Ուրուկուէյը հանրապետութիւն է: Բնակչութիւնը  կառավարութեան ղեկավարին կ'ընտրէ հինգ տարի ժամկէտով (երկրորդ անգամ անընդմէջ ընտրուիլը արգիլուած է):
2015 թ. Թապարէ Վազքեզը (Tabaré Vázquez)  երկրորդ անգամ ընտրուեր է երկրի նախագահ:


== Խորհրդարան ==
Խորհրդարանը երկու պալատէ կազմուած գլխաւոր ժողովն է Assembly:
Վերին պալատը Ծերակոյտն է (30 տեղ): Պատգամաւորները կ'ընտրուին համամասնական համակարգով:
Ստորին պալատը Ներկայացուցիչներու պալատն է (99 տեղ): Պատգամաւորները կ'ընտրուին համամասնական ընտրակարգով, Ուրուկուէյի իւրաքանչիւր գերատեսչութիւն Ներկայացուցիչներու պալատին մէջ ներկայացուած է առնուազն 2 անդամով:
Գլխաւոր ժողովի պատգամաւորներու պաշտօնավարման ժամկէտը 5 տարի է:


== Աշխարհագրական տեղեկութիւններ ==

Ուրուկուէյի ափերը կ'ողողեն Ատլանտեան ովկիանոսի ջուրերը: Հիւսիսային հարթավայրերն աստիճանաբար կը փոխարինուին խոտածածկ տարածքներով, որոնք արժանթինական (Pampas) փամփաներու շարունակութիւնն են:
Ուրուկուէյի ափերը ցած են, հարթ, լակոնային տեսակի:
Ամենաբարձր կէտը Քաթետրալ (Cerro Catedral) լեռն է՝ 514 մեթր:


== Վարչական բաժանում ==


== Արտաքին յղումներ ==


=== Պաշտօնական հաստատութիւններ ===
Ուրուկուէյի պաշտօնական կայք
Երկրի նախագահի պաշտօնական կայքը
Ուրուկուէյի խորհրդարանի պաշտօնական կայքը
Արդարադատութեան նախարարութեան պաշտօնական կայք
Ազգային վիճակագրութեան հիմնարկ
Զբօսաշրջութեան նախարարութիւն
Պաշտպանութեան նախարարութիւն


=== Զանգուածային Լրատուական Միջոցներ ===
«El Pais»
«La Republica»
«El Observador»


=== Մարզական ===
Asociación Uruguaya de Fútbol — Ուրուկուէյի ֆութպոլային  ընկերակցութիւն ((սպան․)
Federación Uruguaya de Basketball — Ուրուկուէյի պասքեթպոլի դաշնակցութիւն ((սպան․)
Unión de Rugby del Uruguay — Ուրուկուէյի ռեկպիի միութիւն ((սպան․)
Asociación Uruguaya de Golf — Ուրուկուէյի կոլֆի ընկերակցութիւն ((սպան․)
Տիթրոյիթ գետ

Տիթրոյիթ գետ (44 քմ), կը գտնուի Մեծ Լիճեր համակարգի մէջ։ Գետին անունը ծագում առած է ֆրանսերէն Rivière du Détroit բառէն, որ կը նշանակէ Գետի նեղուց։


== Արտաքին յղումներ ==
Տիթրոյիթ գետ
Վերնատուն


== Վերնատուն ==
20-րդ դարու սկիզբը գոյութիւն ունեցած հայ գրական ակումբ, որ հիմնուած է 1899-ին Յովհաննէս Թումանեանի ջանքերով։ Վերնատան անդամները իրենց  հանդիպումները կը կատարէին Թումանեանի բնակարանը, որ կը գտնուէր Թիֆլիսի Բեհրութեան փողոց № 44 վերջին՝ չորրորդ հարկը, ուրկէ եկած է իր անուանումը՝ «Վերնատուն»:
Վերնատան մշտական անդամները շաբաթը մէկ-երկու անգամ (հինգշաբթի եւ շաբաթ օրերը) կը հաւաքուէին Յովհաննէս Թումանեանի տան մէջ զիրար տեսնելու եւ միասին զրուցելու։ Այս հանդիպումներու ընթացքին մեծ գրողները կը կարդային ու կը քննարկէին համաշխարհային գրականութեան դասական եւ նոր հեղինակներու գործերը, ինչպէս նաեւ իրենց գործերը կը ներկայացնէին ընդհանուր քննադատումի։ Վերնատունը գոյութիւն ունեցած է 7-8 տարի, սակայն անդամներու բացակայութեան պատճառով 1908-ի վերջաւորութեան ան դադրած է գոյութիւն ունենալէ։ «Վերնատունը» դարձած է «Հայ գրողներու կովկասեան ընկերութեան» հիմնաքարը,որ հիմնուած է 1922-ին, նախագահ ունենալով դարձեալ Յովհաննէս Թումանեանը:


== Անդամներ ==
Վերնատան մշտական անդամներն էին՝

Ղազարոս Աղայեան
Յովհաննէս Թումանեան
Աւետիք Իսահակեան
Լեւոն Շանթ
Դերենիկ Դեմիրճեան
Նիկոլ ԱղբալեանՄշտական անդամներուն կողքին, զանազան առիթներով, Վերնատան հանդիպումներուն կը մասնակցէին նաեւ անուանի հայ գրողներ, արուեստագետներ, պատմաբաններ, լեզուաբաններ կամ գրականասէր մարդիկ, ինչպէս՝ Պերճ Պռոշեանը, Մուրացանը, Վրթանէս Փափազեանը, Կոմիտասը, նկարիչներ՝ Գէորգ Բաշինջաղեանը, Փանոս Թերլեմեզեանը։


== Հիմնահարցեր ==
Վերնատան մէջ կը քննարկուէին․

Գրողի եւ քննադատութեան կապուած խնդիրներ,
Գրականութեան տեսութեան խնդիրներ,
Գրական եւ գրողներու կազմակերպութիւն հիմնելու խնդիրներ,
Տարբեր ազգերու պատմութեան խնդիրներ,
Գրական ընթացիկ կեանքին վերաբերող խնդիրներ։Ըստ գրականագէտ Արամ Ինճիկեանի՝ Վերնատան մէջ կը քննարկուէր նաեւ՝

Գրական նախորդներու վերագնահատութիւն,
Հայ դասական գրականութեան արժեքներու գնահատանք եւ լաւագոյն աւանդոյթներու զարգացում,
Համաշխարհային դասական գրականութիւնը՝ որպէս ուղենիշ,
Ժողովրդական բանահիւսութիւնը՝ որպէս հիմք եւ ներշնչարան,
Գրականութեան ժողովրդայնութիւն։Գրական նախորդներու վերագնահատութեան մասին Թումանեանը անդրադարձած է «Միքայել Նալպանտեանի յիշատակին» յօդուածին մէջ․ «Չէ՞ որ ամեն մի գրող ոչ այն ինչ է, եթե ոչ՝ իրենից առաջ եղածների ազդեցությունների համագումար՝մեկից շատ, մյուսից քիչ, որ ընդունում, հալում է իր ոգեւորության հնոցի մեջ ու ձուլում, ձեւակերպում իր ճաշակով»։


== Գրականութիւն «Վերնատան» մասին ==
Դերենիկ Մովսիսեան, Վերնատուն (պատմահայրենասիրական հուշապատում), Երեւան, 2009, 60 էջ


== Նկար «Վերնատան» մասին ==
Տիմիթրի Նալպանտեան գծած է «Վերնատունը» (1974-1976), ուր ներկայ են.

Դերենիկ Դեմիրճեան (1877 - 1956)
Պետրոս Ադամեան (1849 - 1891)
Վարդգէս Սուրենեանց (1860 - 1921)
Գէորգ Բաշինջաղեան (1857 - 1925)
Վահան Տէրեան (1885 - 1920)
Ալեքսանդր Շիրվանզադէ (1858 - 1935)
Ղազարոս Աղայեան (1840 - 1911)
Մարտիրոս Սարեան (1880 - 1972)
Եղիշէ Թադէոսեան, գեղանկարիչ (1870 - 1936)
Յովհաննէս Թումանեան (1869 - 1923)
Ստեփան Լիսիցեան (1865 - 1947)
Աւետիք Իսահակեան (1875 - 1957)
Բանաստեղծ Յակոբ Յակոբեան (1866 - 1937)
Կոմիտաս (1869 - 1935)Նկարին մէջ նկարուած որոշ գործիչներ Վերնատան գոյութիւն ունեցած տարիներուն արդէն ողջ չէին։
Հանդուրժողականութեան Միջազգային Օր

Հանդուրժողականութեան միջազգային օր (անգլերէն՝ International Day for Tolerance), 1995-ի Նոյեմբեր 16-ին ԵՈՒՆԵՍՔՕ-ի անդամ երկիրները ընդունած են հանդուրժողականութեան սկզբունքներու հռչակագիրը: 1996-ին՝ ՄԱԿ-ի Գլխաւոր վեհաժողովին առաջարկով (Ըստ 51/95 բանաձեւին), Նոյեմբեր 16-ը կը նշուի որպէս Հանդուրժողականութեան միջազգային օր:
Հանդուրժողականութեան սկզբունքներու հռչակագիրին համաձայն՝ բոլոր մարդիկ էութեամբ տարբեր են, բայց հաւասար են իրենց իրաւունքներուն եւ արժանապատուութեան մէջ: Ըստ փաստաթուղթին՝ հանդուրժողականութիւն կը նշանակէ յարգել, ընդունիլ եւ ճիշդ հասկնալ աշխարհի մշակոյթներու հարուստ բազմազանութիւնը, ինքնարտայայտման ձեւերն ու մարդկային անհատականութեան միջոցները: Իսկ Պետական մակարդակով հանդուրժողականութիւնը կը պահանջէ արդար եւ առարկայական օրէնսդրութիւն, նաեւ կանոններու պահպանման անհրաժեշտութիւն:
Բազմաթիւ ուսուցիչներ եւ դասախօսներ արծարծելով օրուան թեման, դասարանային աշխատանքներու եւ կամ դասախօսութիւններու ընթացքին, կը փորձեն ուսանողներուն օգնել ըմբռնելու խնդիրներ հանդուրժողականութեան, մարդու իրաւունքներու եւ ոչ բռնութեան վերաբերեալ:
Քորպին Պլու

Քորպին Պլու (անգլերէն՝ Corbin Bleu 21 Փետրուար 1989(1989-02-21), ), ամերիկացի դերասան, մոտել, պարող, եւ երգիչ:


== Կենսագրութիւն ==
Քորպին Պլու ծնած է Նիւ Եորքի Պրուքլին թաղամասին մէջ, Տէյվիտ եւ Մարդի Ռիվըրզներու ընտանիքին մէջ։ Ան ունի 3 քոյր՝ Ճէք, Ֆենիքս եւ Հանտըր։ Հայրը ունի ճամայքական ծագում, իսկ մայրը՝ իտալո-ամերիկեան։


== Ֆիլմագրութիւն ==
1996-High Incident
1996-ER
1998-Malcolm & Eddie
1998-Soldier
1998-Beach Movie
1999-Family Tree
1999-Mystery Men
1999-Galaxy Quest
2000-Cover Me: Based on the True Life of an FBI Family
2001-The Amanda Show
2004-Catch That Kid
2005-Flight 29 Down
2006-Ned's Declassified School Survival Guide
2006-High School Musical (Ավագ դպրոցի մյուզիքլ)
2006-Hannah Montana
2007-Flight 29 Down: The Movie
2007-The Secret of the Magic Gourd
2007-Jump In!
2007-Բարձրագույն դպրոցի մյուզիքլ 2
2008-Բարձրագոյն դպրոցի միւզիքըլ 3
2009-Free Style
2009-Phineas and Ferb
2009-Beyond All Boundaries
2009-The Beautiful Life: TBL
2010-The Good Wife


== Երաժշտութիւն ==
2006-High School Musical Soundtrack
2007-Another Side
2007-Jump In! Soundtrack
2007-High School Musical 2 Soundtrack
2007-Disneymania 5
2007-Disney Channel Holiday
2008-High School Musical 3: Senior Year soundtrack
2008-Radio Disney Jams 10
2008-Minutemen Soundtrack
2009-Hannah Montana 3
2009-Disney Channel Playlist
2009-Speed of Light
2010-In the Heights


== Արտաքին յղումներ ==
Պաշտոնական կայքԿաղապար:Արտաքին հղումներ
Գոհար (անձնանուն)

Գոհար, հայկական իգական անուն։ Առաջացած է հայերէն գոհար՝ «ակունք» բառէն։ Կը գործածուի 12րդ դարէն։ Փաղաքշական ձեւն է՝ Գոհարիկ։ Անուան կը համապատասխանեն պարսկերէն՝ Gauhar, Guhar, արաբերէն՝ Ĵauhar անձնանունները։


== Գրելաձեւերը ==
Ունեցած է նաեւ Գաւհար գրելաձեւը
Անունին լատինագիրը՝  KOHAR 


== Անունը Կրողներ ==
Գոհար Ազնաւուրեան (1906,Բաբերդ Օսմ.Կայսրութիւն - (1983, Երեւան)՝ արխիւագէտ, խմբագիր
Գոհար Գասպարեան ((1924, Գահիրէ-(2007, Երեւան)՝ նշանաւոր օփերային երգչուհի
Գոհար՝ կնոջ մը անունը, որ 1700 թուականին Արցախի մէջ գործած է «Գոհար» անունով գորգը
Գոհար Խաչատուրեան՝ {Յարութ, Շահէ եւ Նառ Խաչատուրեան եղբայրներու մայրիկը, որուն անունով կը կոչուի 1997-ին Կումայրիին մէջ հիմնադրուած «Գոհար» երգչախումբը
Գոհար Մելիքեան (Ծն.Պէյրութ, Ամուսն. բանաստեղծ Զարեհ Մելգոնեան), արձակագիր


== Այլ Լեզուներու Մէջ ==
Գոհար բառը պարսկերէնէ անցած է նաեւ քանի մը այլ լեզուներու եւ կը գործածուի որպէս կանացի անուն: Ազրպէյճանցիները ունին անունի Gövhər [կովհար] տարբերակը:
Ջաւահիր եւ չէչենական Ճոհար (Джовхlар) (արական) անունները նոյնպէս ծագած են գոհար թանկարժէք քարէն:
Նոյն ծագումը ունի հնդկական Ճաւահարլալ անունը


== Գործածութիւններ ==
Գուհար, մօրաքոյր Գրիգոր գրիչի, զոր 1230 թուականին Թէոդուպոլիս (Կարին) քաղաքի մէջ Աւետարան մը ընդօրինակեց։
Գոհար սթթի (արաբերէն՝ տիկին), կին Գրիգոր քահանայի, որուն յիշատակին 1293 թուականին Նախիջեւանի մէջ զետեղել տուաւ խաչքար մը։
Գոհար տիկին Խարբերդցի, զոր 1295 թուականին ձօնեց Կապոսի Սուրբ Լուսաւորիչ վանքին։
Գոհար, դուստր Գանձիի եւ քոյր Գրիգոր կրօնաւորի, որ Երուսաղէմի մէջ 1358 թուականին Աւագ երեցին Աւետարան մը գրել տուաւ։
Գոհար, դուստր Շահինշահի։ Մահացած է 1378 թուականին։
Գոհար, դուստր Առաքել Կամախցիի, զոր 1383 թուականին հին Աւետարան մը փրկեց։
Գոհար նահատակուհի
Գուհար խաթուն, կին Սեթի եւ մայր Հնազանդի, որ 1404 թուականին գնեց Աւետարան մը եւ նուիրեց Խայիք գիւղի (Երզնկա) եկեղեցիին։
Գոհար, կին Թոմայի՝ հօրեղբօր Յովհաննէս քահանայի, որ 1409 թուականին Մոկսի Կագթանց գիւղի մէջ ընդօրինակեց Աւետարան մը եւ ուրիշ մըն ալ 1417 թուականին Ջերմաձորի Ակոռի վանքին։
Գուհար կամ Գաւհար, կին տանուտէր Ղազարի, որ 1418 թուականին Վանի մէջ Ավետարան մը գրել տուաւ։
Գոհար, կին Թումայի՝ Թաթարբեկի եղբօրորդին, որ 1420 թուականին Նարեկի մէջ Ավետարան մը գրել տուաւ։
Գոհար, կին Էլմելիքի եւ մայր Գրիգոր գրիչի, որ 1427 թուականին Շամբի ձորի Մաղարդայ վանքի մէջ ընդօրինակեց Աւետարան։
Աբրահամ Հայրիկեան

Աբրահամ Հայրիկեան (1878, Ռոտոսթօ - 24 Ապրիլ 1915) , հոն ստացած է իր նախնական կրթութիւնը․ Քաղաքին Ս․Խաչ թաղի դպրոցը , նաեւ Չօրլու ուսուցչական պաշտօններ վարելէ վերջ՝ Պոլիս կ'անցնի, մէկ կողմէ դասախօսելով զանազան թաղերուն դպրոցներուն մէջ, միւս կողմէ ուժովցնելով թուրքերէնն ու աշխարհագրութիւնը որոնք իր մասնագիտութիւններն էին։ Սահմանադրութենէն տարի մը ետքը` Բերա` Նշան Թաշ կը հիմնէ Արդի վարժարանը զոր ապա Օրթաքէօյ կը փոխադրէ։Քաղաքական գործիչ Պարոյր Հայրիկեանի հօրեղբայրն էր։


== Ծանոթագրություններ ==


== Աղբիւրներ ==
Յուշարձան, Կ․ Պոլիս, 1919, էջ 40
Մուհարրաք (կղզի)

Մուհարրաք կղզի (արաբերէն՝ جزيرة المحرق‎‎‎), Պահրէյն պետութեան երկրորդ մեծ կղզին, Պահրէյն կղզիէն յետոյ: Վարչականօրէն կը պատկանի մուհաֆազէ նահանգին:


== Նկարագրութիւն ==
Հին ժամանակ կղզին անուանուած էր Մուհարրաք: 19-րդ դարէն մինչեւ 1923 թուականը կղզին եղեր է Ալ Խալիֆա հարստութեան կամ թագաւորութեան նստավայրը:
Կղզիին երկարութիւնը 18 քմ, լայնութիւնը 5,5 քմ, մակերեսը կը կազմէ մօտաւոր 56 քմ քառակուսի եւ կը շարունակէ մեծնալ: Ափամերձ գօտիին երկարութիւնը մօտաւոր 50 քմ, բարձր կէտը կը գտնուի ծովի մակերեսէն 10 մեթր բարձրութեան վրայ: Բնակչութիւնը 120 000 մարդ: Կղզիին մէջ տեղակայուած է երկրի գլխաւոր օդանաւակայանը, որուն մօտ կը գտնուի ռազմաբազան: Կղզիիէն քիչ մը հեռու հիւսիս-արեւելք կը գտնուի արհեստական «Ամուաճ  արշիպեղագոսը» կամ կղզեխումբը: Աւելի դէպի հիւսիս  կը գտնուի  նոյնպէս արհեստական «արշիպեղագոս Տիար-ալ-Մուհարրաք»ը: «Մեծ կղզի»ին կը միանայ երեք կամուրջներով , որոնցմէ մեծը՝ Shaikh Isa Causeway է:
Կղզիի բնակավայրերը

Մուհարրաք (176 583 բնակիչ, 2012 թուականի մարդահամարով)
Ալ-Տէյր Al Dair
Արատ (նախապէս համարուած է առանձին կղզի)
Պուսայթին Busaiteen
Ալ Հիտ (Պահրէյն) Al Hidd
Կալալի Galali
Հալաթ-Պու-Մահեր Halat Bu Maher
Սամահիճ Samaheej
Արծուաշէն

Արծուաշէն, գիւղական համայնք Լեռնային Ղարաբաղի Հանրապետութեան Քաշաթաղի մէջ։ Տեղաբաշխուած է հանրապետութեան հարաւ արեւմտեան հատուածին մէջ։ Բերձոր կեդրոնէն 78 քմ հեռաւորութեան վրայ կը գտնուի, իսկ մայրաքաղաք Ստեփանակերտէն՝ 128 քմ հեռաւորութեան վրայ։ Համայնքը հարթավայրային է, ունի 2819,5 հա տարածք, որմէ 1550,7 հա գիւղատնտեսական նշանակութիւն եւ 1147,2 հա անտառային հողեր։ Արծուաշէնի մաս կը կազմէ Մխանցք գիւղը։ Մխանցք գիւղը ունի 94 բնակիչ եւ 26 տնտեսութիւն։


== Բնակչութիւն ==
Արծուաշէն ունի 109 բնակիչ, ունի 35 տնտեսութիւն։ Բնակչութիւնը գլխաւորաբար կը զբաղի գիւղատնտեսութեամբ՝ անասնապահութեամբ եւ հողագործութեամբ:


== Արտաքին յղումներ ==
Յակոբ Ղահրամանեան, ՏԵՂԵԿԱՏՈւ Լեռնային Ղարաբաղի Հանրապետութեան վարչատարածքային միաւորների սոցիալ-տնտեսական բնութագրերի, Երեւան, Ճարտարագէտ, 2015:
366 (թիւ)

366 (երեք հարիւր վաթսունվեց) զոյգ եռանիշ բնական թիւ է 365-ի եւ 367-ի միջեւ


== Յատկութիւններ Եւ Կիրառութիւններ ==
 A007304  սեպային թիւ է
 Alt   366  գործադրելիս կը ստացուի n տողատառը
366-ն են նահանջ տարուան օրերը (տարուայ օրերու քանակն իրականին 365.2422 է)
նահանջ տարուայ 366րդ՝ վերջին օրն է, Դեկտեմբեր 31-ը
366 Վինկենտինա աստեղնեակի կարգային թիւն է
Մատթէոս Ծարեցի

Մատթէոս Ծարեցի (1590, Ծար, Քելբաջարի շրջան, Ազրպէյճանի Հանրապետութիւն - 1661, հայ հոգեւորական եւ հրատարակիչ։ 17-րդ դարու Ամսթըրտամի հայկական տպագրութեան հիմնադիր։


== Կենսագրութիւն ==
Ծնած է Արցախի Ծար գաւառին մէջ։ Էջմիածինի ծառայած է որպէս կաթողիկոսի քարտուղար։ 1655 թ. Յակոբ Ջուղայեցի կաթողիկոսը անոր գործուղած է Եւրոպա՝ տպարան հիմնելու եւ Աստուածաշունչը հայերէն տպագրելու նպատակով։ Սկիզբը Ծարեցին ան փորձած է ընել Իտալիոյ մէջ, սակայն անոր խոչընդոտած է Ինքվիզիան։ Այնուհետեւ 1658 թ. մեկնած է Նիտերլանտներ։
Նոյն տարի, 27 Նոյեմբեր-ին, պայմանագիր կնքած է յայտնի տառագիր Քրիստոֆրլ վան Տայկին հետ եւ վերջինս պատրաստած է հայկական տառատեսակներ։ Ծարեցին հրատարակութեան պատրաստած է «Յիսուս որդի» գրքոյկը, որուն աւելցուցած է նաեւ փոքրիկ հիշատակարան։ Սակայն մահացած է նախքան վերջինիս լոյս տեսնելը 3 Յունուար 1661-ին։ Աճիւնը ամփոփուած է Ամսթըրտամի Աուտեքերք եկեղեցիին գերեզմանատունը։
Ծարեցիին գործը շարունակած է Ոսկան Երեւանցին, եւ 1666 թ. առաջին անգամ հայերէն լեզուով տպագրուած է Աստուածաշունչը։
Ծարեցիին հիմնադրած տպարանը գործած է մինչեւ 1718 թ.։


== Գրականութիւն ==
Զարբհանալեան Գ., Պատմութիւն հայկական տպագրութեան, Վենետիկ-Սբ. Ղազար, 1895։
Կարապետ եպս. Ամատունի, Ոսկան վրդ. երեւանցի եւ իր ժամանակը. Լուսաւոր էջ մը ԺԷ. դարուն հայ եկեղեցական պատմութենէն, Վենետիկ-Սբ. Ղազար, 1975 (Հայագիտական մատենաշար «Բազմավէպ» թիւ 9)։
Հ. Սահակ Ճեմճեմեան, Հայ տպագրութիւնը եւ Հռոմ (ԺԷ դար), Վենետիկ-Սբ. Ղազար, 1989 (Հայագիտական մատենաշար «Բազմավէպ» թիւ 29)։
Ն. Ա. Ոսկանեան, Ք. Ա. Կորկոտյան, Ա. Մ. Սաւալեան, Հայ գիրքը 1512-1800 թուականներուն. Հայ հնատիպ գիրքի մատենագիտութիւն, Երեւան, 1988։
Ռաֆայէլ Իշխանեան, Հայ գիրքի պատմութիւն, հատոր 1, Հայ տպագիր գիրքը 16-17-րդ դարերուն, Երեւան, 2012։
John A. Lane, The Diaspora of Armenian Printing 1512-2012, University of Amsterdam in collaboration with the Ministry of Culture of the Republic of Armenia.; Bilingual edition (August 2012). ISBN 9081926403


== Աղբիւրներ ==
Խարելթ Վերհուվեն, «Ամստերդամում հրատարակված առաջին հայերէն գիրքը», Ամսթըրտամի համալսարանի գրադարան, 2006 թ.։ Կաղապար:Nl
Պօղոս Մակինցեան

Պօղոս Մակինցեան (20 Ապրիլ 1884(1884-04-20), Ներքին Ագուլիս - 18 Յուլիս 1938(1938-07-18), Երեւան, Հայաստանի Խորհրդային Ընկերվարական Հանրապետութիւն, Խորհրդային Միութիւն), հայ գրականագէտ, հրապարակախօս, թարգմանիչ, պետական եւ քաղաքական գործիչ։ Գրողներու միութեան անդամ։


== Կենսագրութիւն ==
Ծնած է Ներքին Ագուլիս գիւղը: Նախնական կրթութիւնը ստացած է ծննդավայրին մէջ եւ ապա ընդունուած է Մոսկուայի Լազարեան ճեմարանը, ուրկէ շրջանաւարտ եղած է 1906 թուականին: Դպրոցական ուսումը աւարտելէ ետք ընդունուած է Մոսկուայի Համալսարանի պատմաբանասիրական բաժին, ուրկէ շրջանաւարտ եղած է 1912 թուականին:


== Գործունէութիւն ==
Մակինցեան Մոսկուայի մէջ Վահան Տէրեանի եւ այլ ընկերներու հետ հրատարակած է «Գարուն» գրական ժողովածուն:
Համալսարանական ուսումը աւարտելէ ետք յատուկ հրաւէրով ուսուցչութեան պաշտօն ստանձնած է Էջմիածինի Գէորգեան ճեմարանէն ներս, ապա դասաւանդած է Երեւանի Գայանեան օրիորդաց դպորցին մէջ՝ մինչեւ 1918 թուականը եւ մեկնած է Ռուսաստան, ուր ստանձնած է զանազան պաշտօններ:
Որոշ ժամանակ Ռուսաստանի մէջ աշխատելէ ետք Ալեքսանտր Միասնիկեանի հրաւէրով վերադարձած է Հայաստան, ստանձնելով Ժողկոմի նախագահի տեղակալի պաշտօնը:
Մակինցեան 1925-1927 տարիներուն դիւանագիտական աշխատանք տարած է Պոլսոյ, Միլանոյի եւ Փարիզի մէջ:


== Աշխատութիւններ ==
Մակինցեան հեղինակ է բազմաթիւ յօդուածներու եւ հրապարակախօսութիւններու, որոնք հրատարակուած են զանազան պարբերականներու մէջ։
1916 թուականին «Մշակ»ի մէջ հրատարակած է «Գրական մանրուքներ» խորագրեալ յօդուածաշարքը:
Մակինցեանի կարեւորագոյն գործերէն կարելի է սեպել Մաքսիմ Կորքիի «Հայ գրականութեան ժողովածու» աշխատութեան, ինչպէս նաեւ Վալերի Պրիւսովի «Հայաստանի պոեզիա» աշխատութեան պատրաստման գործին մէջ ունեցած ներդրումը:
Արձակագիրը կատարած է նաեւ հրատարակչական աշխատանք։ Ան կազմած եւ հրատարակած է Վահան Տէրեանի երկերու չորս հատորները, Յովհաննէս Թումանեանի «Գիքոր»ը, Շիրվանզադէի «Քաոս»ը, Գուրգէն Մահարիի «Մանկութիւն»ը եւ այլ աշխատութիւններ:
Ստեղծագործելու կողքին Մակինցեան կատարած է թարգմանական աշխատանքներ, հայերէնի վերածելով Արթուր Շնիցլերի երկերու ժողովածուն, Քարլ Մարքսի, Կերհարտ Հաուպտմանի եւ այլոց գործերը:
Մակինցեան ծանօթ է նաեւ հայրենի լատինատառ ուղղագրութեան ջատագովութեամբ։ Ան մեծ աշխատանք տարած է, որպէսզի հայոց տառերը փոխարինուին լատինատառերով: 


== Աղբիւրներ ==
Ա․ Ա․ Այվազեան, ՆԱԽԻՋԵՒԱՆ․ պատկերազարդ բնաշխարհիկ հանրագիտակ, Երեւան, «Հուշարձան», 1995, էջ 289-368։
All Good Things (Come to an End)

All Good Things (Come to an End), Նելլի Ֆուրդատոյի, Տիմպալենտի, Ֆլոյտ Հիլսոնի ու Քրիս Մարթինի կողմէ ձայագրուած երգն է, Նելլի Ֆուրդատոյի Loose երրորդ սդուտիական ալպոմին համար։ Այս երգին արտադրիչներն են Տիմպալենտը եւ Danja-ն։ Երգը թողարկուած է 2006 թուականի Նոյեմբերին որպէս ալպոմին երրորդ երգը Եւրոպայի մէջ եւ չորրորդ երգը՝ ԱՄՆ-ի մէջ։


== Երգացանկ ==
Անգլիական CD-երգ"All Good Things (Come to an End)" (radio edit)
"Maneater" (Radio 1 Live Lounge session)Maxi-CD երգ"All Good Things (Come to an End)" (radio mix)
"All Good Things (Come to an End)" (feat. Rea Garvey)
"No Hay Igual" (feat. Calle 13)
"All Good Things (Come to an End)" (video)Եւրոպական գերմանական maxi-CD"All Good Things (Come to an End)" (radio edit)
"All Good Things (Come to an End)" (feat. Rea Garvey)
"Maneater" (Live Lounge Radio session)
"All Good Things (Come to an End)" (video)


== Հիթ-շարքեր ==
Մեծամօրի բնակավայր

Մեծամօրի բնակավայր կամ՝ Մեծամօրի հնաբանական վայր․ Արարատեան դաշտին, Արաքս գետի ձախ ափին մօտ հնագոյն բնակավայր, յայտնաբերուած 1965-ին, երբ կը կատարուին երկրաբանական պեղումներ։  Մեծամօրի բնակավայրը, Հայաստանի հնագիտական հարստութիւններէն մէկն է եւ գտնուած նիւթերը հին հայերուն կենցաղին, մշակոյթին մասին կը պատմեն։  Բնակավայրի տարածքին պեղուած հնաբանական իրերը կը զետեղուին Մեծամօրի պատմահնաբանական արգելոց-թանգարանին մէջ։


== Պատմական ==

Առաջին երկրաբանական պեղումներէն (1965-1967), լաւ վիճակի մէջ կը յայտնաբերուին բնակավայրին (քաղաքին) մետաղաձուլարանի ամբողջ համակարգը՝ հնոցներն ու հալոցը, որոնք կառուցուած են ժայռերուն մէջ։ Այդ պեղումներու ընթացքին յայտնաբերուծ իրերէն, երկրաբան Կորիւն Մկրտչեան անհրաժէշտ կը նկատէ եւ յաջորդող պեղումներուն աշխատակազմին մէջ կը ներառնուին հնագէտներ։ 

Բնակավայրին տարածքին գտնուած իրերը կը վկայեն թէ Ք․Ա․4-րդ հազարամեակէն Մեծամօրը եղած է մշակոյթի ծաղկուն կեդրոն մը․  գտնուած նիւթերէն, իրերէն, հնագէտները կը պարզեն թէ եղած է խոշոր բնակատեղի։  Անոր տարածքին մէջ գտնուած է միջնաբերդ մը շրջապատուած բարձր պարիսպով եւ վայր մը, որ այսօրուան չափանիշներով աստղադիտարան կարելի է նկատել:


=== Ք․Ա․ 11-րդ մինչեւ 9-րդ դարեր ===
Մեծամօրը Արարատեան դաշտի արքունի քաղաքներէն եղած ըլլալու է եւ վարչաքաղաքական ու մշակութային կարեւոր կեդրոններէն մէկը։ Միջնաբերդին մէջ կեդրոնացուած են պալատական շինութիւնները, արտադրական համալիրները եւ տաճարական համալիրը՝ եօթ սրբատեղիներով։  Իսկ միջնաբերդէն 500 մեթր հիւսիս-արեւելք տարածուած դամբարանադաշտին մէջ պեղուած են կարմիր տուֆակերտ շրջաքարերով օղակուած հսկայածաւալ դամբարաններ, ուր թաղուած են ցեղային առաջնորդները, անոնց պատուին զոհաբերուած բազմաթիւ նժոյգներ, շուներ, մանր եւ մեծ եղջերաւոր անասուններ եւ նոյնիսկ ստրուկներ, ծառաներ։
1979-ին կատարուած պեղումներուն ընթացքին գտնուած են Բաբելոնի թագաւորներու պատկանող բացառիկ իրեր․ Ուլամ Պուրարիաշի գորտակերպ կշռաքարը (Ք․Ա․16-րդ դար) եւ Քուրիկալզուին պատկանող եգիպտական մեհենադրոշմ տեսքով կնիքը (Ք․Ա․ 15-րդ դար)։  Այս գտածոները կը վկայեն, թէ Մեծամօրը հնագոյն ժամանակներէն ի վեր եղած է առեւտրական ճանապարհներու խաչմերուկ․ կապած է Հիւսիսային Կովկասը Միջին Արեւելքին։


== Մեծամօրի թանգարանը ==
Բնակավայրի տարածքին հնաբանական պեղումներուն ընթացքին յայտնաբերուած նիւթերը կը զետեղուին Մեծամօրի պատմահնաբանական արգելոց-թանգարանին մէջ։
369 (թիւ)

369 (երեք հարիւր վաթսունինը) կենտ եռանիշ բնական թիւ է 368-ի եւ 370-ի միջեւ


== Յատկութիւններ Եւ Կիրառութիւններ ==
չորս խորաններու գումար է՝ 369=13+33+53+63
 Alt   369  գործադրելիս կը ստացուի q տողատառը
369 Այրիա աստեղնեակի կարգային թիւն է
184 (թիւ)

184 (հարիւր ութսունչորս)՝ զոյգ եռանիշ բնական թիւ է 183-ի եւ 185-ի միջեւ


== Յատկութիւններ ==
երկու քառակուսիներու տարբերութիւն է՝ 184=252-212
չորս հատ յաջորդական պարզ թիւերու գումար է՝ 184=41+43+47+53
կիրառութիւններ
184 Տէյոփէյեա աստեղնեակի կարգային թիւն է
 Alt + 184 -ի գործադրումով կը ստացուի ╕ նշանը
Տարուայ 184րդ օրն է Յուլիս 3-ը (նահանջ տարիներուն՝ Յուլիս 2-ը)
Լաւագոյն Բեմադրիչի Օսքար


== ճճճ ==
1702 թուական

1702 թուական, ոչ նահանջ տարի, 18րդ դարու երկրորդ տարին է


== Դէպքեր ==


== Ծնունդներ ==
 Տե՛ս նաեւ՝ Ստորոգութիւն:1702 ծնունդներ


== Մահեր ==
 Տե՛ս նաեւ՝ Ստորոգութիւն:1702 մահեր